בית חגי היא התנחלות ויישוב קהילתי בעל אופי דתי. היישוב ממוקם בדרום הר חברון על כביש 60 והוא חלק ממועצה אזורית הר חברון.
היישוב הוקם בשנת 1983 על ידי אנשי נח"ל. במקום ישבו גם בוגרי ישיבת ההסדר ניר קריית ארבע. היישוב נקרא על שמם של שלושת תלמידי ישיבת ההסדר ניר קריית ארבע חנן קרוטהמר, גרשון קליין ויעקב צימרמן, שנרצחו בפיגוע טרור בערב שבת פרשת אמור שנת ה'תש"מ (1980) בבית הדסה שבחברון (חג"י ראשי תיבות: חנן, גרשון, יעקב).
היישוב מנוהל על ידי חגי - אגודה שיתופית חקלאית להתיישבות קהילתית.
ביישוב מבני קבע לבית כנסת מרכזי, בית כנסת ספרדי, גני ילדים, פעוטון, מרפאה, מקווה, אולם שמחות, סניף בני עקיבא ועוד.
[עריכה] היסטוריההיישוב עלה לקרקע בשנת 1984 ה'תשמ"ד. הגרעין המקים הורכב מחבריהם של ההרוגים לדרך מהישיבה, מהצבא ואף מבני משפחה, מכירים ומוקירים. עם הזמן נקלטו ביישוב משפחות נוספות שאינן קשורות לנופלים.
במשך שנות האינתיפאדה הראשונה והשנייה סבל היישוב מהתקפות ירי על כבישי הגישה ליישוב מהן נהרגו מספר תושבים.
בשנת 1989 הקימו התושבים את כפר הנוער ביישוב, הנותן מענה לנוער בעל צרכים מיוחדים בגילאי 12-18 על מנת לתת להם עתיד טוב יותר.
רינה דידובסקי, בת 39, אם ל- 6 ילדים.
אביחי לוי, בן 16.5.
למרות המכות הקשות שספג היישוב, הוכפל במשך השנים 2001-2007 מספר המשפחות המתגוררות בו.
בקיץ 2006 קלט היישוב גרעין משפחות ממפוני כפר דרום שבגוש קטיף. הגרעין הקים שכונה חדשה, וכן כולל ללימודי דיינות "אור יוסף" על שם יוסי שוק.
בשנת 2006 הוקמה שכונת קרוואנים חדשה המונה 15 מבנים על אדמות מדינה בתוך תוכנית המתאר של היישוב. כמו כן הוקם מצפור לזכרו של יוסי שוק בגבעת רחבעם (ע"ש רחבעם זאבי) הסמוכה ליישוב.
[עריכה] קהילהעיקר כלכלת התושבים מתבססת על מקומות עבודה בקריית ארבע והר חברון וכן בסביבה הרחוקה יותר - ירושלים בצפון ובאר שבע בדרום. רבים מהתושבים עוסקים בתחום החינוך. בישוב אף פועל כפר נוער דתי לנוער בעל צרכים מיוחדים.
בקהילת בית חגי יש כ- 15 אברכים, רובם לומדים בכולל לדיינות שבישוב והשאר בישיבת ההסדר בעתניאל.